Javni razpis za izbiro javnih mladinskih projektov, ki jih bo v letu 2016 sofinancirala Mestna občina Murska Sobota


Na podlagi 27. člena Zakona o javnem interesu v mladinskem sektorju (Ur. l. RS, št. 42/10), 219. člena  Pravilnika o postopkih za izvrševanje proračuna  Republike Slovenije (Uradni list RS, št. 50/07, 61/08, 99/09 – ZIPRS1011 in 3/13), Odloka o proračunu Mestne občine Murska Sobota za leto 2016 (Uradni list RS, št. 18/16) in Statuta Mestne občine Murska Sobota - (Uradni list RS, št. 23/07 – UPB, 49/10 in 39/15) objavlja Mestna občina Murska Sobota, Kardoševa 2, 9000 Murska Sobota

Javni razpis
za izbiro mladinskih projektov, ki jih bo v letu 2016 sofinancirala Mestna občina Murska Sobota 


1. Predmet javnega razpisa
Mestna občina Murska Sobota razpisuje proračunska sredstva za sofinanciranje mladinskih projektov za leto 2016 ter drugih aktivnosti, ki jih bodo upravičenci - pravne osebe zasebnega prava, pravne osebe javnega prava, samostojni podjetniki in samostojni kulturni delavci (v nadaljevanju prijavitelji) izvajali v letu  2016 na območju Mestne občine Murska Sobota  na področju mladine. 
Predmet javnega razpisa so: projekti za izvajanje letnega programa na področju dejavnosti mladih v Mestni občini Murska Sobota.


2. Namen javnega razpisa
Namen javnega razpisa je spodbujanje aktivnosti na področju delovanja mladih v Mestni občini Murska sobota, katerih realizacija bo imela ugodne učinke na vzpodbujanje aktivnosti ter angažiranja mladih in mladinskih organizacij v javno in družbeno življenje v Mestni občini Murska Sobota. 

Prijavitelji kandidirajo s projekti, namenjenimi otrokom in mladim do vključno 29. leta starosti na območju Mestne občine Murska Sobota.


3. Cilj javnega razpisa
Cilj razpisa je podpreti projekte na področju delovanja mladih v letu 2016 v Mestni občini  Murska Sobota.


4. Splošni pogoji za sodelovanje
Na ta razpis se lahko prijavijo  prijavitelji, ki izvajajo dejavnost na področju mladinske dejavnosti:
· mladinske organizacije,
· študentske organizacije,
· pravne osebe zasebnega prava, pravne osebe javnega prava, samostojni podjetniki in samostojni kulturni delavci.

Prijavitelji, ki se prijavljajo na javni razpis, mora izpolnjevati naslednje pogoje:
· mora imeti sedež oziroma stalno prebivališče na območju Mestne občine Murska Sobota in ne sme imeti neizpolnjenih pogodbenih obveznosti do Mestne občine Murska Sobota, če je v preteklih letih prejel sredstva iz proračuna Mestne občine Murska Sobota,
· svojo dejavnost izvaja na področju Mestne občine Murska Sobota,
· prijavlja projekt,  ki je predmet razpisa, 
· prijavlja projekt, ki je nepridobitnega značaja,
· ima zagotovljene materialne, prostorske, kadrovske in organizacijske pogoje za uresničitev prijavljenega projekta,
· prijavitelj lahko z istim programom kandidira samo na en javni razpis v Mestni občini Murska Sobota,
· Pri podaji vloge, je treba upoštevati določbe Zakona o integriteti in preprečevanju korupcije (Uradni list RS, št. 69/2011-UPB),
· da se na povabilo Mestne občine Murska Sobota, brezplačno vključijo v promocijske aktivnosti, ki jih organizira Mestna občina Murska Sobota

Do sredstev iz tega razpisa niso upravičeni prijavitelji:
· ki so za isti namen 100% sofinancirana iz drugih sredstev državnega, lokalnega ali EU proračuna,
· zoper katere je s pravnomočno odločbo sodišča ali dokončno odločbo drugega pristojnega organa začet sodni ali izvensodni tečajni postopek, postopek prisilne poravnave ali likvidacije,
· ki imajo neporavnane obveznosti do Mestne občine Murska Sobota.


5. Izpolnjevanje razpisnih pogojev
Izpolnjevanje razpisnih pogojev ugotavlja strokovna komisija, ki jo imenuje župan Mestne občine Murska Sobota. Prijav prijaviteljev, ki ne izpolnjujejo razapisnih pogojev za sodelovanje, komisija ne bo obravnavala.

6. Višina sredstev
Okvirna vrednost vseh razpoložljivih sredstev v letu 2016 znaša 10.000,00€. Razpisana sredstva bodo razdeljena glede na dejansko realizacijo proračuna.

Mestna občina Murska Sobota lahko javni razpis po svoji prosti presoji brez kakršnihkoli posledic razveljavi, razdeli le določen del razpoložljivih sredstev ter v primeru nezadostnega števila prijaviteljev, prerazporedi sredstva iz enega sklopa v drugi sklop. 

Mestna občina Murska Sobota bo v letu 2016 sofinancirala naslednja področja mladinskega dela:

	Oznaka
	Razpisno področje
	Višina razpisanih sredstev v €

	  Sklop I
	Mladinski projekti
	7.000,00

	  Sklop II
	Mladinski projekti – Festival Soboški dnevi od 24.6.2016 – do 1.7.2016
	3.000,00

	Skupaj:
	
	10.000,00




7. Prednostni razpisani kriteriji
Prednostno bodo obravnavane prijave, ki bodo zadostile naslednjim kriterijem:


Sklop I)  Mladinski projekti
· prijavitelj kandidira z največ enoletnimi projekti za otroke in mlade do vključno 29. leta starosti,
· število vključenih v projekt,
· sodelovanje v aktivnostih projekta je za udeležence brezplačno oz. je njihov prispevek lahko le simboličen,
· projekt presega splošno kakovostno raven svojega okolja in kaže aktualni in inovativni pristop,
· prijavitelj ima večletne izkušnje in reference.

Sklop II) Mladinski  projekti –   Festival Soboški dnevi od 24.6.2016 - 1.7.2016
· prijavitelj kandidira z projekti za otroke in mladino, 
· prijavitelj mora kandidirati s projekti, ki v Mestni občini Murska potekajo v času festivala Soboški dnevi  in se odvijajo v soboškem parku v času od 24.6.2016 – 1.7.2016 
· sodelovanje v aktivnostih projekta je za udeležence brezplačno.


8. Obdobje za porabo sredstev
Dodeljena sredstva morajo biti porabljena v letu 2016. 


9. Vloga
Vloga je popolna, če upravičenec v predpisanem roku za oddajo vloge v javnem razpisu predloži vso zahtevano razpisno dokumentacijo.

9.1. Obvezne priloge k vlogi
· v celoti izpolnjeni razpisni obrazec z vsemi zahtevanimi podatki in prilogami, kot je navedeno v razpisni dokumentaciji
· fotokopija dokumenta, iz katerega je razvidna registrirana dejavnost, ki ne sme biti starejša od 90 dni  (samo gospodarske družbe  in samostojni podjetniki)
· podpisan (parafiran) vzorec pogodbe.

9.2. Dopolnitev vloge
Komisija bo najkasneje v roku 8 dneh od odpiranja vlog pisno pozvala vse upravičence, katerih vloge niso bile popolne, da jih dopolnijo. Nepopolne vloge, ki jih upravičenci ne bodo dopolnili v določenem roku, bodo zavržene. Rok za dopolnitev vloge je 8 dni od prejema pošte. Upravičenci bodo prejeli obvestilo o dopolnitvi tudi po faksu oz. elektronski pošti.


10. Način prijave in razpisni rok
Popolna vloga v skladu z razpisno dokumentacijo mora biti dostavljena na naslov: Mestna občina Murska Sobota, Kardoševa 2, 9000 Murska Sobota, do vključno do 29.04.2016 oziroma najpozneje ta dan oddana na pošti kot priporočena pošiljka. Vloga mora biti v zapečateni ovojnici in ustrezno označena. Na prednji strani ovitka mora biti zapisano: »Ne odpiraj – vloga na razpis: mladinski projekti Sklop I 2016« ali »mladinski projekti Sklop II«, na zadnji strani ovitka mora biti navedba prijavitelja: naziv ter poštni naslov (sedež). Vloge, ki ne bodo prispele pravočasno, bodo vrnjene prosilcem. Vloge morajo biti natisnjene, natipkane ali čitljivo napisane v slovenskem jeziku. Vsaka prijava za posamezen projekt mora biti v ločeni ovojnici.
Vloga se za posamezni projekt pošlje tudi v elektronski obliki v Wordovem dokumentu na naslov: darja.kadis@murska-sobota.si


Vloge prijaviteljev, ki so vložene prepozno; vloge, ki so nepravilno označene; vloge, ki ne ustrezajo vsem pogojem sodelovanja; vloge, ki niso dopolnjene v določenem roku in vloge, ki niso skladne z namenom razpisa, se zavržejo.

Odpirajo se samo v roku dostavljene, pravilno izpolnjene in označene kuverte, ki vsebujejo vloge, in sicer v vrstnem redu, v katerem so bile predložene. 
Vsi podatki iz vloge prijavitelja, razen dispozicije projekta, so javni. Vlagatelj vloge zagotavlja, da so vsi podatki, podani v vlogi na javni razpis vključno z vsemi prilogami resnični in točni. Oddaja vloge pomeni, da se predlagatelj strinja z vsemi pogoji in kriteriji razpisa. 

11. Odpiranje vlog
Odpiranje vlog je zaprto za javnost. Komisija bo vloge odpirala v sejni sobi Mestne občine Murska Sobota, Kardoševa 2, Murska Sobota, dne 05.05.2016

12. Obvestilo o dodelitvi sredstev
Vsi vlagatelji bodo v roku 60 dni po sprejeti odločitvi obveščeni o izidu javnega razpisa.
 

13. Nadzor nad izvajanjem pogodbe in koriščenjem sredstev
Izbrani prijavitelji, s katerimi bo Mestna občina Murska Sobota podpisala pogodbo, morajo strokovni službi občine vedno, kadar to zahteva, dovoliti nadzor nad izvajanjem pogodbe in koriščenjem sredstev ter v skladu z rokom, določenim v pogodbi, brez poziva občino obvestiti o realizaciji projekta s poročili in dokazili. 

14. Razpisna dokumentacija
Razpisna dokumentacija je na voljo na spletnih straneh Mestne občine Murska Sobota (www.murska-sobota.si) in v vložišču Mestne občine Murska Sobota, Kardoševa 2, Murska Sobota, vsak delovni dan. 

15. Dodatne informacije 
Dodatne informacije so na voljo vsak delovni dan med 9.00 in 10.00 uro po telefonu: 02/525 16 30 - kontaktna oseba Darja Kadiš. Morebitna vprašanja je mogoče posredovati tudi po elektronski pošti na elektronski naslov: darja.kadis@murska-sobota.si oziroma po faksu: +386 2 525 16 14.


Številka: 430 – 0010/2016 – 2 (610)
Datum: 18.3.2016



                                                                                                              Župan
								       dr. Aleksander JEVŠEK

